google/wiki40b huggingface dataset:
Lagerøl

Lagerøl (Landsøl) er en norsk betegnelse for et øl med lavt alkolholinnhold som ble markedsført fra 1913 (Landsøl) og frem til 1972. I dag hadde Lagerøl vært klassifisert som lettøl. Lagerøl og landsøl var de eneste øltypene som var i produksjon og salg gjennom krigsårene fra 1940 til 1945. Lagerøl tok over som eneste betegnelse fra 1950-tallet og fremover.
På grunn av synkende salgstall, tok Bryggeriforeningen initiativet til å lansere en ny, lett øltype som merkevare med felles resept for alle medlemsbryggeriene fra mai 1972. Da ble Briggøl introdusert som lagerølets arvtaker. Samtidig kom det første alkoholfrie ølet på markedet i Norge med merkenavnet Zero.
Fra 1985 er «enhetsølet» Brigg erstattet av forskjellige lette øl med individuell resept fra det enkelte bryggeri og med Lett- eller Light- i navnet.
XQD

XQD er ett flash basert minnekort som bruker PCI Express. Formatet ble lansert i 2010, mens første kort tilgjengelig for salg var fra Sony i 2012.
Bergens Fundas

Bergens Fundas (Bergens Fundats) er en anonym historisk beskrivelse av byen Bergen og dens historie fra de eldste tider frem til midten av 16. århundre. Skriftet ble skrevet omkring 1560, og ble første gang trykt av Nicolay Nicolaysen i Norske Magazin (1858). Bergens historiske forening besørget en ny utgave ved Mikjel Sørlie i 1957. Skriftet hevder, i samsvar med sagaskriftene Morkinskinna, Fagrskinna og Heimskringla, at Olav Kyrre var byens grunnlegger. Grunnleggelsesåret er satt til 1070, uten nærmere resonnement.
EM i fotball 2012 – Finale

Finalen i EM i fotball 2012 var en fotballkamp som ble spilt 1. juli 2012 på Olympiastadion i Kiev, Ukraina. De regjerende mesterne var Spania, som slo Tyskland 1-0 i 2008. Kampen var den siste i mesterskapet og Spania spilte mot Italia. Spania vant og ble det første laget til å vinne to EM på rad, og det første internasjonale fotballaget til å vinne tre store turneringer på rad (EM 2008, VM 2010 og EM 2012).
Lathbury

Historie

Navnet er av angelsaksisk opphav, og betyr «befestning bygget med stokker». I Domesday Book (1086) er landsbyen nevnt som Latesberie.
Lathsbury har en stor herregård, som fra 1272 tilhørte abbediet i Lavendon. Etter oppløsningen av klostrene i 1547 gikk det til kronen, som beholdt det til restaurasjonen. Det ble så gitt til Christ Church College ved Universitetet i Oxford.
Landsbyen hadde en grammar school som ble grunnlagt under Elizabeth I. Den ble revet i 1698, og materialene ble brukt til å reparere presteboligen. Sognekirken All Saints er viet til alle helgener.
Yoshiyuki Kato

Karriere

Yoshiyuki Kato startet sin profesjonelle karriere i Verdy Kawasaki i 1983. Han har også spilt for Fukuoka Blux.
Nidelva (Trøndelag)

Elvas løp

Nidelva har sitt utspring fra Bjørsjøen, lengst vest i Selbusjøen. Ved Hyttfossen ligger Hyttfossen dam som regulerer vannstanden i Selbusjøen. Nedenfor Hyttfossen ligger Løkaunet kraftstasjon, og elva renner videre forbi Svean kraftstasjon og passerer vest for Klæbu sentrum. Lengre mot nord i Klæbu ligger Fjæremsfossen med dam og kraftstasjon. Derfra renner den nordover forbi Tiller til Leirfossene hvor det er tre vannkraftverk. Etter Nedre Leirfossen har elva et svingete og meandrerende løp forbi Stavne og gjennom Trondheim sentrum. Den når Trondheimsfjorden ved Brattøra (nær Trondheim sentralstasjon).

Navnet

Betydningen av elvenavnet er omdiskutert og ikke sikkert tolket. Ifølge Norsk stadnamnleksikon (4. utg. 1997) kan det bety:
«a) «til adverbet ned, gno. niðr, 'elva som ligg lågt nede' (Rygh)

b) i skyld med gotisk nidwa f 'rust' eller

c) med latin nitere 'skine', nitor m 'skin', altså 'den skinande elva'
(E. Hellquist)

d) til nyislandsk niður m, gno. *niðr m? 'elvebrus', 'den brusande elva (M.
Olsen)

e) til ei indoeuropeisk rot */nid/- 'strøyme', flyte' (J. Sandnes)».»

Fiske

Næringsproduksjon for fisk er stor og dette gir tildels stor fisk av god kvalitet. I den øverste delen av Nidelva er det ørretfiske som dominerer, og mellom Nedre- og Øvre Leirfoss er det foreløpig fritt fiske.
De nederste åtte kilometrene av Nidelva er lakseførende. Den lakseførende strekningen går gjennom Trondheim sentrum opp til Nedre Leirfoss. Nidelva har en storvokst laksestamme, og nesten hvert år blir det fanget laks på over 20 kilo. Rekordlaksen er fra 1954 og var på 31,8 kg. Fangstene er også gode, årlig fanges det mellom 3 og 10 tonn laks.

Elvepadling og surfing

Nidelva er populær for elvepadling, og har har både nybegynnerstrekninger og partier for mer erfarne padlere.
Under Sluppenbrua ligger Sluppenbølgen som er egnet for elvesurfing på surfebrett. Den fungerer bra ved vannføring på omtrent 140 kubikkmeter per sekund. Så høy vannføring fås gjerne ved snøsmeltingen om våren eller når det er kraftig nedbør, men er også avhengig av hvor mye vann som slippes fra Øvre og Nedre Leirfoss kraftverk. Ellers kan det være utfordrende å surfe uten tau. Nidelva har de eneste kjente surfetilbudene i umiddelbar nærhet til Trondheim, men det hender også at det er mulig med fjordsurfing i Trondheim når det er kraftig vind.
Christian Kabasele

Landslaget

Han ble tatt ut i Belgias EM-tropp til EM i Frankrike 2016. Han ble etteruttatt i troppen etter skader.
Diskusjon.no

Historie

Dagens forumdatabase går tilbake til 2001 da det gikk under primærdomenet forum.hardware.no og benyttet seg av forumprogramvaren phpBB. Det eldste eksisterende innlegget  ble skrevet 24. juli 2001. Før dette var det også et Delphi-forum tilknyttet Hardware.no, men dette ble ikke driftet av Hardware.no selv, noe som førte til tap av innlegghistorikk før dette. Det finnes likevel brukere som har en eldre registreringsdato enn juli 2001.
10. oktober 2003 ble det annonsert at forumet kom til å bytte forumprogramvare fra phpBB til Invision Power Board i lys av problemer tilknyttet phpBB. Blant annet var det problemer knyttet til oppgraderingen til phpBB 2.0.4 tidligere samme år og en rekke ytelsesproblemer. Konverteringen ble gjennomført natt til 25. oktober.
Dagens navn Diskusjon.no ble etablert først i 2005 og var i starten en del av Hardware-nettverket (også kjent som Hardware Online AS), en samling nisjesider (bl.a. Gamer.no, Akam.no og Amobil.no) med tilknytning til Hardware.no og som brukte forumet som arena for leserkommentarer til sidenes artikler. Forumet ble senere med i flere eierskifter som en del av Mediehuset Tek før Mediehuset Tek ble kjøpt opp og fusjonert inn i TU Media i 2015. Hardware.no hadde på dette tidspunktet (Sammen med Amobil.no, Akam.no m.fl. med sterk tilknytning til forumet) fusjonert seg sammen og blitt til forbrukernettstedet Tek.no. TU Media sine nettsteder Digi.no og Tu.no gikk over til å bruke Diskusjon.no til leserkommentarer. 
Tek.no ble siden solgt til VG.no, mens Diskusjon.no fortsatt eies av TU Media. Tek.no fortsetter likevel inntil videre å benytte Diskusjon.no som kommentarfeltplattform.
Sandwich

Opprinnelse

Betegnelsen sandwich sies å være oppkalt etter John Montagu, den fjerde jarlen av Sandwich, britisk statsmann og lidenskapelig kortspiller. Ifølge en anekdote fra 1762 fant han ikke tid til å spise under et timelangt cribbage-spill, og ba derfor  tjenestepiken å legge maten mellom to brødskiver. Hans medspiller krevde også «brød som Sandwich». I 1765 avviser Montagus biograf denne fremstillingen, og skriver isteden at jarlen trolig oppfant sandwichen for ikke å måtte avbryte arbeidet ved skrivebordet. En opprinnelig sandwich bestod av en enkel skive salt oksekjøtt lagt mellom to skiver toast.
UTC+09.30

UTC+09.30 er et belte av tidssoner som ligger ni timer og tretti minutter før standardtiden UTC. I 2008 omfattet UTC+09.30 følgende områder:
Pietrasanta

Frazioni

Kommunen omfatter følgende frazioni:
Capezzano Monte, Capriglia, Strettoia (Montiscendi), Traversagna (Pollino), Vecchiuccio, Vallecchia, Solaio, Vitoio, Castello, Valdicastello, Crociale (Ponte Rosso), Africa (Pisanica), Macelli, Osterietta und Marina di Pietrasanta (Fiumetto, Tonfano, Motrone, Focette).

Historie

Pietrasanta har hatt bosetning siden romertiden; det vitner murrester fra denne perioden om. 1255 regnes som året for bygrunnleggelsen. I middelalderen lå Pietrasanta vekselvis under bystatene Genova, Lucca og Firenze. I det 17. og 18. århundre opplevde byen nedgangstider, bl.a. forårsaket av malaria.
Leopold II, storhertug av Toscana og erkehertug av Østerrike, fremmet i det 19. århundre en utbygging og grunnla skoler for stenhugging, som la grunnlaget for at marmor ble en viktig næringsvei.
Cecil Burney

Bakgrunn

Cecil Burney var sønn av en tidligere kaptein i Royal Navy og han ble utdannet ved Royal Naval Academy før han ble stasjonert ombord på HMS Britannia som kadett i juli 1871, da han var tretten år gammel.

Militær

Burney ble forfremmet i oktober 1873 og han ble senere utstasjonert i Stillehavet og ved flere forskjellige nordamerikanske stasjoner. Over de neste tre årene var Burney hovedsakelig stasjonert på fastlandet, men med korte perioder ombord på troppetransportskipet HMS Serapis og andre britiske skip.
Burney ble forfremmet til løytnant den 30. august 1879 og han sluttet seg deretter til korvetten HMS Carysfort som var en del av den britiske flåten i Middelhavet. De neste to årene ble tilbrakt ved militære skoler i Portsmouth og Devonport for videre militær utdannelse. Den 1. januar 1893 ble Burney forfremmet til kommandør og han fikk ansvaret for krysseren HMS Hawke som også var en del av den britiske middelhavsflåten. I september 1899 tok Burney kommandoen over sitt gamle skip HMS Hawke og i 1900 ble han utnevnt til kaptein ombord på HMS Sapfo.

Admiral

Den 10. oktober 1907 ble Burney forfremmet kontreadmiral og han hadde kommandoen over flere skip tilhørende den britiske Home Fleet. Den 20. september 1912 ble Burney bekreftet som viseadmiral. I april 1913 ble Burney sendt sammen med sin skvadron til Antivari på kysten av Montenegro for å ta kommandoen over den internasjonale marinestyrken som var blitt sendt dit for å håndtere forstyrrelsene og uroen som hadde oppstått i Montenegro og Albania like før den andre Balkankrigen ble avsluttet. Mot slutten av 1913 vendte Burney tilbake til Storbritannia.
Burney ble tildelt Order of the Bath (KCB) i 1913 og han mottok Order of St. Michael og St. George (KCMG) den 27. oktober, samme år. Ved utbruddet av den første verdenskrig i august 1914 hadde Burney kommandoen over flere britiske skip som hovedsakelig var stasjonert i nærheten av Den engelske kanal. Burney ble offisielt pensjonert fra den britiske marinen, den 24. november 1925.
Før han pensjonerte seg var han blitt utnevnt til admiral.
Burney døde i juni 1929, da han var 71 år gammel.
Rocketman

Bakgrunn

En biografisk film om Elton John har vært planlagt i nærmere to tiår. Blant annet var prosjektet innom Walt Disney Studios og Focus Features, med regissører som Michael Gracey og skuespillere som Tom Hardy og Justin Timberlake. Uenigheter med Focus satte en stopper for produksjonen i 2014, og Elton John tok i stedet prosjektet til Paramount Pictures, der Egerton og Fletcher sluttet seg til filmen i april 2018. Opptakene til filmen startet i august 2018 og ble fullført senere samme år.
Rocketman hadde premiere under Cannes filmfestival 16. mai 2019, og den hadde premiere i Storbritannia 22. mai, i Norge 29. mai og i USA 31. mai. Filmen ble møtt med gode kritikker, særlig for Egertons tolkning av John, for kostymene og for filmens musikalnumre. Filmen var den første store filmproduksjonen som viste et samleie mellom to menn.
Kuldebølgen i Europa 2009–2010

Kuldebølgen i Europa 2010 var kaldt vær med mye snø over hele Europa.
Nord-Europa hadde det kaldeste været siden 1981–1982. Kuldeperioden startet den 16. desember 2009 med lett snøfall og vedvarte hele januar og ut i februar 2010. Stabilt, kaldt vær gav kald, fuktig luft fra nord. Mange døde, transportsystemer brøt sammen, og mange sportsstevner måtte utsettes.

Meteorologiske forhold

Størst snøfall med 89 centimeter falt den 23. desember i Hundseid, Vindafjord, Norge. Lavest temperatur med −45,6 °C ble målt i Folldal, Norge.
Metereologer antar at kuldebølgen skyldes et El Nino-fenomen, som reverserer luft- og havstrømmer fra sørlige del av Stillehavet. Denne effekten forstyrret den normale jetstrøm i Nord-Atlanteren, slik at mindre varm luft nådde Europa.
I media er hendelsene spekulert til å være relatert til klimaendring, argumenter mot dette eller helt urelatert til klimaendring.

Kuldebølgen i Norge

Vinteren 2009-2010 var den nest tørreste i Norges historie. Nedbøren i Norge var kun 52 prosent av normalen og bare vinteren 1899/1900 var tørrere. For Vestlandet var vinteren den aller tørreste. Den forrige rekorden var fra 1947. Nedbør på Vestlandet var bare 28 prosent av det normale. På Østlandet var vinteren den 10. tørreste. Middeltemperatur vinteren 2009/2010 var 2,5 °C under normalen. Det er den 11. kaldeste vinteren som er registrert for landet som helhet siden år 1900. Kaldest var vinteren 1965/1966 da middeltemperaturen for Norge var 4,7 °C under normalen. Nest kaldeste vinter var den vi hadde i 1978/1979 med et avvik på 3,6 °C.
Gjennomsnittstemperaturen i Norge for januar 2010 var minus 8,1 grad, og det var 3,8 grader kaldere enn normalen og den 8. kaldeste for Norge som helhet. For Østlandet har temperaturen vært 4,7 grader under normalen i januar, og det er det sjuende kaldeste siden 1900. Svalbard har opplevd en ny rekord for månedsnedbør med 68,7 mm, noe som er ca 460 % av januarnormalen. Middeltemperaturen for januar 2010 var -7,2 °C, noe som er 8,1 °C varmere enn normalen og den nest varmeste som noensinne er målt. Bare 2006 var varmere med -2,7 °C i gjennomsnitt.
Presidentordre

En presidentordre (engelsk: executive order) er en ordre gitt ut av USAs sittende president, som føderale etater er forpliktet til å følge opp.
Presidentordrer finnes dokumentert i en nummerserie fra 1862. Denne nummereringen ble innført i 1907. Amerikanske presidenter har imidlertid skrevet under på instruksjoner til myndigheter fra 1789 – som kan anses som presidentordrer.

Bruk av presidentordrer

Franklin D. Roosevelt gav 3 721 presidentordrer, og i gjennomsnitt 307 per år, noe som begge er rekord. President Barack Obama gav 277 – i gjennomsnitt 35 per år, som er det laveste siden Grover Cleveland som gikk av i 1897.
Keiser Zhaozong av Tang

Keiser Zhaozong av Tang (kinesisk: 唐昭宗, pinyin: Táng Zhāozōng, født 31. mars 867, død 22. september 904) var keiser under Tang-dynastiet i Kina, fra 889 til 904.
Jawa Tengah

Byer i provinsen

Det er mange byer i Sentral-Java, for eksempel Ambarawa, Banjar Negara, Banyumas, Batang, Blora, Boyolali, Brebes, Cilacap, Demak, Grobogan, Jepara, Kajen, Karang Anyar, Kebumen, Kendal, Klaten, Kudus, Magelang, Mungkid, Pati, Pekalongan, Pemalang, Purbalingga, Purwodadi, Purwokerto, Purworejo, Rembang, Salatiga, Semarang, Slawi, Sragen, Sukoharjo, Surakarta, Tegal, Temanggung, Wonogiri og Wonosobo.
Pedaridium

Levevis

Denne arten lever på gressmarker (parámo) over 1000 meter over havet. Denne habitattypen er sterkt redusert i omfang og arten blir derfor vurdert som sårbar (VU) på den internasjonale rødlisten for truede arter. Lite er kjent om biologien men individer er fanget i lysfeller og funnet på hestemøkk, men sjelden på kumøkk.

Utbredelse

Arten er bare kjent fra høysletter i det sørlige Brasil.
Windows PowerShell

Bakgrunn

Windows-operativsystemer har alltid hatt fokus på grafiske brukergrensesnitt (GUI). Microsoft har gjort flere forsøk på å gi Windows bedre verktøy for automatisering, slik som batch, KiXtart og VBScript, men kanskje med unntak av sistnevnte var disse aldri rike nok til å kunne gi en systemadministrator alle de nødvendige verktøy for automatisert administrasjon av et større Windows-basert miljø.
Grunnideen med PowerShell er at alt av et Microsoft-produkts admin-funksjonalitet skal kunne gjøres fra et kommandoskall. Denne filosofien har blitt tatt i bruk i for eksempel Microsoft Exchange og Microsoft SharePoint, og blir stadig viktigere også i selskapets operativsystemer. De forskjellige produktene kommer fortsatt med GUI-baserte administrasjonsverktøy, men disse har typisk begrenset funksjonalitet og dekker kun de viktigste oppgavene. For eksempel er det slik at man i Exchange Server 2013 kan gjøre langt mindre i det grafiske brukergrensesnittet enn man kunne i Exchange Server 2010, mens man må bruke PowerShell-dialekten Exchange Management Shell for få full tilgang til mange administrative oppgaver.
Bordtennis under Asialekene 1978

Bordtennis under Asialekene 1978. Bordtennis var en av sportene under de åttende Asialekene som ble arrangert i perioden 9. til 20. desember 1978 i Bangkok i Thailand. Det var femte gangen som bordtennis var med i Asialekene. Det var i alt sju turneringer, single-, double og lagkonkurranse for menn og damer samt mixeddouble. Kina ble beste nasjon, de vant alle sju gullmedaljene.
Makoni

Navn

Makoni er et akronym for Marsj København-Nijmegen, og er en militær marsj i uniform og marsjstøvler.

Forhistorie

Det har vært marsjdeltagere som har gått fra København tidligere, også i 1976. 17 deltagere fra den kongelige livgarde i Danmark gikk til fots til Nijmegen i 1997 for å delta på verdens største marsj, 4daagse, og bar telt og alt utstyr selv. Siden har det danske Hjemmeværnet arrangert nye marsjer med 5 års mellomrom. Marsjen er på 650 km, og ved fullførelse av 4daagse i Nijmegen (militær 4x40 eller sivil 4x50 km) blir det 850 km på 24 dager. Dagsetappene er på 35- 70 km, med to hviledager underveis. Gjennomsnittsetappen er lengre enn maratondistanse. Deltagerne går troppsvis i formasjon. Gåhastigheten er over 6 km/t og det er 4 x 15 minutters pause hver dag.

Krav til deltagelse

Deltagere kvalifiserer ved å delta på min. 3 av 4 treningssamlinger der holdene trener sammen og går 100–150 km av gangen. Dagsetappene økes fra 45 til 55 km/dag. Samlet anbefales minimum 1500 km marsjtrening samme år som en skal gå. Deltagere må ha gjennomført førstegangstjeneste og stiller i arbeidsuniform fra sine respektive avdelinger.

Tidligere Makoni

Makoni 2002 29. juni 2002-14. juli 2002
Makoni 2007 gikk 30. juni 2002-15. juli 2007 med regn hele veien. En av deltagerne måtte opereres for sprukken magesekk etter ankomst Nijmegen.
Makoni 2012 30. juni 2002 - 15. juli 2012. Marsjledelsen bestod av Sven Andersen, Jens Østrup, Thorbjørn Hein og Helge Larsen. En av deltagerne ble lagt inn på sykehus i Oldenburg, og kom tilbake året etter for å fullføre ruten.
Makoni 2016 gikk 2. - 19. juli 2016 med deltagere fra alle de skandinaviske land for første gang. Året ble denne gangen lagt til 100-årsjubileet for 4daagse Marsjleder var Tommy Rasmussen, Jens Østrup, Peter Pedersen og Helge Larsen. Målsetningen var å mønstre 100 marsjdeltagere i anledning 100-årsjubileet.

Ialt fire hold gikk i uniform fra København over Tyskland og gjennom Nederland. Det var to tropper fra Nederland og to tropper fra Danmark, med en norsk delegasjon på seks personer og to fra Sverige. En fikk marsjfraktur under fortreningen, en brøt på grunn av kompartmentsyndrom, 78 fullførte marsjen.
2016 var første gang Norge stilte deltagere: De første nordmenn som har gått og fullført er Anniken Johnsen, Arne Løfsnes, Brynjar Landmark og Helen E. Christensen. Oberstltn Maria Fagerheim og menig Oddvar Solli (1951 - 2018)
Av deltagerne har Ole Ungerman Hanson, troppsfører, fullført fem ganger siden 1997. Niels Brinth har fullført to ganger i rullestol, uten assistanse.

Fysiske krav

Det anbefales marsjtrening i støvler og tidligere deltagelse i 4daagse i Nijmegen, med sekk. Mange har erfaring fra maraton og ultramaraton eller arrangement som Dodentocht (timila). Erfarne marsjere har gått i høy alder, eldste deltager i 2016 var 72 år. En gikk på to kneproteser. Hjemmeværnet stiller sanitet med følgebil og forbruksmateriell.
Richard Jordan Gatling

Jordbruksmaskiner

Gatling var selv sønn av en oppfinner. Han ble født i Hertford County i Nord-Carolina, og i en alder av 21 år hadde han oppfunnet skrupropellen til dampbåter. Senere fant han ut at den allerede hadde blitt patentert av Francis Pettit Smith. Sammen med sin far laget han en maskin for planting av bomull som sådde jevnere og ga større avlinger for en gitt mengde frø. Senere brukte han det samme prinsippet i såmaskiner for ris og hvete, noe som gjorde mye for å effektivisere landbruket i USA.

Gatlings mitraljøse

Mens han arbeidet med jordbruksmaskiner fikk han kopper, og begynte å interessere seg for medisin. Gatling ble uteksaminert som lege og tannlege fra Ohio Medical College i 1850, men var mer interessert i å fortsette som oppfinner, og praktiserte aldri som lege. Han tenkte at hvis han kunne finne opp et «maskingevær» med en mye høyere skuddtakt, ville dette føre til at «en mann kunne gjøre hundre menns krigstjeneste». Tapstallene under den amerikanske borgerkrigen var skremmende høye, ikke minst på grunn av de mange sykdommene som herjet blant soldatene. Ved å innføre en hurtigskytende maskin som kunne gjøre mange menns jobb, håpet Gatling å gjøre de store arméene overflødige, og derved redusere antall dødsfall som følge av sykdommer. Gatling brukte de grunnleggende ideene fra såmaskinene, og konstruerte en mekanisme med en serie løp som roterte rundt en midtakse, og ble ladet med ferdigladede perkusjonsladninger i små stålsylindere. De første prototypen var klar i 1861, og pantentet ble tatt ut året etter, i 1862. Selv om Gatling-mitraljøsen ikke fikk noen stor virkning under borgerkrigen, og slett ikke den effekten Gatling hadde sett for seg, ble den kjøpt inn av USAs hær og marine, og kom i stadig nye utgaver i mange år.

Andre oppfinnelser og privatliv

Gatling tjente godt på mitraljøsen og giftet seg med Jemima Sanders, datteren til en fremstående lege. Sammen fikk de en datter. Han hadde god nok økonomi til at han kunne vie resten av livet til oppfinnelser. Han oppfant forbedringer til vannklosettet, sykler, damprensing, pneumatiske maskiner og mange andre felt, men ingen av dem gav samme fortjeneste som mitraljøsen. Han mistet også store deler av formuen i uheldige forretninger, men ble aldri direkte fattig.
Gatling døde hjemme hos sin datter i New York i 1903. Åtte år etter hans død erklærte den amerikanske hæren hans mest kjente oppfinnelse, Gatling-mitraljøsen, utdatert. Gatlings mitraljøse ble imidlertid tatt opp igjen etter andre verdenskrig, og la grunnlaget for hurtigskytende moderne roterende kanoner.
Suzuki TS50ER

Suzuki TS50ER er en moped produsert i Japan av Suzuki i perioden 1980 til 1983. Mopeden ble levert med en luftkjølt ensylindret motor på 49 cm3, 5 trinns manuell gir, og våtclutch.
TS50ER var ekstremt populær blant 16-åringer. For mange var en TS50ER starten på et liv som motorsykkelentusiast.
-ER modellen var forløperen til senere Suzuki TS50X som endte sin produksjon i 2001.

Spesifikasjoner

Motor: Luftkjølt 49cc, ensylindret.
Girkasse: 5-trinns
Clutch: Våt-clutch
Ramme: Half-duplex vuggeramme.
Bensintank: 7,2 liter.